google/wiki40b huggingface dataset:
हंडिया प्रखण्ड (इलाहाबाद)

इलाहाबाद जिले की एक तहसील है। जो भदोही और जौनपुर से सटा हुआ है।। इलाहाबाद वाराणसी राष्ट्रीय राजमार्ग पर स्थित है। इसके दक्षिण में लाक्षागृह गंगा घाट है जिसका अपना ऐतिहासिक महत्व है। ये पूरा इलाका पूर्वांचल की राजनीति का मिनी सेंटर है। हंडिया ऐसी तहसील है जिसमें दो विधानसभा सीटें हैं। 258 हंडिया और 259 प्रतापपुर विधानसभा की सीेटें हैं। ये दोनों विधानसभा सीटें पूर्वांचल में आती हैं। बाहुबलि विधायक विजय मिश्रा का प्रभाव इन दोनों ही सीटों पर देखने को मिलता है। 2017 विधानसभा चुनाव में हंडिया सीट से बीएसपी के हाकिम लाल बिंद ने जीत हासिल की और प्रतापपुर से बीएसपी के मोहम्मद मुस्तफा सिद्दीकी ने जीत हासिल की थी। हंडिया और प्रतापपुर की सीटें भदोही लोकसभा के अंतर्गत आती है। मौजूदा समय में भदोही सीट पर बीजेपी का कब्जा है। बजेपी के विरेंद्र सिंह 2014 से यहां से सांसद हैं।
झाकरी

झाकरी (अंग्रेज़ी: jhakri) भारत के सिक्किम राज्य और दार्जिलिंग ज़िले में स्थानीय ओझाओं को कहा जाता है जो हिन्दू, तिब्बती बौद्ध, मून और बोन प्रथाओं के मिश्रित रीति-रिवाजों का पालन करते हैं। यह लिम्बू, खाम्बू, सुनवर, शेरपा, कामी, तामांग, गुरुंग और लेपचा समुदायों में पाए जाते हैं। इन ओझाओं की विवाहों, अंतिम-संस्कारों, फ़सल के कटने वाले समारोहों और बिमारी की चिकित्सा में होने वाली रीतियों में भूमिका होती है। जंगलों में रहने वाले झाकरियों को बन झाकरी कहा जाता है। इस क्षेत्र के पारम्परिक समाजों में माना जाता है कि ऐसे झाकरियों के पास कुछ विशेष शक्तियाँ होती हैं।
बाल गंधाधर जांभेकर

बाल गंगाधर जांभेकर (मराठी: बाळ गंगाधरशास्त्री जांभेकर), (जन्म स. 1812; मृत्यु स. 1846) मराठी पत्रकारिता के अग्रदूत थे। उन्होने 'दर्पण' नामक प्रथम मराठी पत्रिका आरम्भ की। उन्होंने इतिहास और गणित से संबंधित विषयों पर अनेक पुस्तकें लिखीं। रॉयल एशियाटिक सोसाइटी तथा जिऑग्राफिकल सोसाइटी में पढ़े गए शिलालेखों तथा ताम्रपत्रों से संबंधित उनके निबंध अत्यंत महत्वपूर्ण हैं। शिलालेखों की खोज के सिलसिले में जब वे कनकेश्वर गए थे, वही उन्हें लू लग गई। इसी में उनका देहावसान हुआ। सच्चे अर्थ में उन्होंने अपने कर्म में अपने जीवन का समर्पण किया था। ग्रहण से संबंधित वास्तविकता अपने भाषाणों में प्रकट करने तथा श्रीपती शेषाद्रि नामक ब्राह्मण को ईसाई धर्म से पुन: हिंदूधर्म में लेने के कारण वे जातिबहिष्कृत कर दिए गए थे। महाराष्ट्र के वे समाजसुधारक थे।

जीवनी

बाल गंधाधर जांभेकर का जन्म राजापुर जिले के पोंबर्ले गाँव में हुआ था। उनके पिता अच्छे वैदिक थे। अध्यापकों में बापू छत्रे तथा बापू शास्त्री शुक्ल थे।
दादोबा पांडुरंग ने अपनी आत्मकथा में उनकी अद्भुत स्मरणशक्ति के संबंध में एक प्रसंग का उल्लेख किया है :
एक बार उन्होंने दो गोरे सिपाहियों को लड़ते हुए देखा। अदालत में उनको गवाह के रूप में उपस्थित होना पड़ा। यद्यपि उन्हें उस समय तक अंग्रेजी नहीं आती थी, उन्होंने केवल अपनी स्मरणशक्ति से उनके संभाषण को तथ्यत: उद्धृत किया। प्रो॰ आर्लिबार से उन्होंने गणित शास्त्र का ज्ञान प्राप्त किया। स. 1820 में अध्ययन की समाप्ति के बाद वे एल्फिंस्टन कॉलेज में अपने गुरु के सहायक के रूप में गणित के अध्यापक नियुक्त हुए। 1832 में वे अक्कलकोट के राजकुमार के अंग्रेजी के अध्यापक के रूप में भी रहे। इसी वर्ष भाऊ महाजन के सहयोग से उन्होंने "दर्पण" नामक अंग्रेजी मराठी साप्ताहिक चलाया। इसमें वे अंग्रेजी विभाग में लिखते थे। वे अनेक भाषाओं के पंडित थे। मराठी और संस्कृत के अतिरिक्त लैटिन, ग्रीक, इंग्लिश, फ्रेंच, फारसी, अरबी, हिंदी, बंगाली, गुजराती तथा कन्नड भाषाएँ उन्हें आती थीं। उनकी यह बहुमुखी योग्यता देखकर सरकार ने "जस्टिस ऑव दि पीस" के पद पर उनकी नियुक्ति की (1840)। इस नाते वे हाईकोर्ट में ग्रांड ज्यूरी का काम करते थे। 1842 से 1844 तक एज्युकेशनल इन्सपेक्टर तथा ट्रेनिंग कॉलेज के प्रिंसिपल के रूप में भी रहे। 1840 में "दिग्दर्शन" नाम की एक मासिक पत्रिका भी उन्होंने शुरू की। इसमें वे शास्त्रीय विषयों पर निबंध लिखते थे।
फ़िल्मफ़ेयर सर्वश्रेष्ठ सहायक अभिनेता पुरस्कार

फ़िल्मफ़ेयर सर्वश्रेष्ठ सहायक अभिनेता पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में सबसे बेहतर अभिनय के लिये फ़िल्म के सहायक अभिनेता को फ़िल्मफ़ेयर पुरस्कार समारोह में दिया जाता है।
नवलखा

नवलखा, मध्य प्रदेश के इंदौर शहर के भीतर एक आवासीय इलाका है। कहा जाता है की इस क्षेत्र का नाम ऐसा इसलिये हैं क्योंकि एक समय में यहाँ नौ लाख पेड हुआ करते थे। 

इलाका

यहाँ कई होटल और रेस्त्रा है।  विभिन्न आवास टावरों जैसे की विराट टावरों का निर्माण हो रहा है।  बहुत कुछ निर्माण कार्य के लिए कई मल्टी-स्टोरी इमारत निर्माणाधीन है।

बज़ार

यहा एक छोटा सब्जी बज़ार, साड़ी की दुकान, किराना व दैनिक जरूरतों की दुकानें व ब्रांडेड कपड़े और लक्जरी आइटम की दुकाने है। हर गुरुवार, एक साप्ताहिक सब्जियो, फल और मछली का बज़ार का आयोजन किया जाता है। यह स्थानीय स्तर पर गुरुवारिया हाट के रूप में जाना जाता है।
कट्टरता

किसी सम्प्रदाय या विचार को आंख मूंदकर मानना और उसके लिए अति उत्साह से काम करना कट्टरता (fanaticism) कहलाता है। जॉर्ज सन्तायन के अनुसार, " जब लक्ष्य ही भूल गया हो तब अपने प्रयास को दोगुना बढ़ा देना" कट्टरपन है। कट्टर व्यक्ति बहुत कड़ाई से किसीइ विचार का पालन करता है तथा उससे भिन्न या विपरीत विचारों को सह नहीं सकता। अर्थात किसी भी धर्म, जाति, वर्ण,या कोई भी राजनितिक, धार्मिक, सामाजिक संगठन के लिए पूरी तरह समर्पित होकर कार्य करना, उससे मानना, किसी अन्य द्वारा किसी भी प्रकार की टिपण्णी न सुनना और अपने द्वारा माने जाने बाले उपरोक्त या किसी अन्य काणन को सर्वोपरि मानना ही कट्टरता है।
गुगामल राष्ट्रीय उद्यान

यह भारत का एक प्रमुख राष्ट्रीय उद्यान हैं।

स्थिति

महाराष्ट्र
जलियाँवाला बाग़

स्थिति

जलियाँवाला बाग़ अमृतसर के स्वर्ण मंदिर के पास ही स्थित है।

स्मारक

इस स्मारक में लौ के रूप में एक मीनार बनाई गई है जहाँ शहीदों के नाम अंकित हैं। वह कुआँ भी मौजूद हैं जिसमें लोग गोलीबारी से बचने के लिए कूद गए थे। दीवारों पर गोलियों के निशान आज भी देखे जा सकते हैं। 
इस दुखद घटना के लिए स्मारक बनाने हेतु आम जनता से चंदा इकट्ठा करके इस जमीन के मालिकों से करीब 5 लाख 65 हजार रुपए में इसे खरीदा गया था। 

१९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।"ति
बैसाखी के दिन 13 अप्रैल 1919 को अमृतसर के जलियाँवाला बाग़ में रोलेट एक्ट, अंग्रेजों की दमनकारी नीतियों व दो नेताओं सत्यपाल और सैफ़ुद्दीन किचलू की गिरफ्तारी के विरोध में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। करीब 5,000 लोग जलियाँवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।
जब नेता बाग़ में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। सैनिकों ने बाग़ को घेर कर बिना कोई चेतावनी दिए निहत्थे लोगों पर गोलियाँ चलानी शुरु कर दीं। १० मिनट में कुल 1650 राउंड गोलियां चलाई गईं। जलियाँवाला बाग़ उस समय मकानों के पीछे पड़ा एक खाली मैदान था। वहां तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया। 
अमृतसर के डिप्टी कमिश्नर कार्यालय में 484 शहीदों की सूची है, जबकि जलियाँवाला बाग़ में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जबकि अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए। इस घटना के प्रतिघात स्वरूप सरदार उधमसिंह ने 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर मायकल ओ ड्वायर को गोली चला के मार डाला। उन्हें 31 जुलाई 1940 को फाँसी पर चढ़ा दिया गया।
राष्ट्रीय राजमार्ग १२४डी (भारत)

मार्ग

इस राजमार्ग पर कुछ मुख्य पड़ाव इस प्रकार हैं: मरदह, जखनियाँ, सादात, सैदपुर।
वलैयापति

वलैयापति तमिल भाषा में लिखित एक महाकाव्य है। इसका लेखक नाम नहीं जानता है। यह पांच तमिल महाकाव्य में एक है। इसकी समय अवधि दसवीं शताब्दी से पहले होने का अनुमान किया गया है।
१४२७ ईसा पूर्व

१४२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नायक नायिका भेद

नायकभेद (संस्कृत और हिंदी)

भरत ने नायक के चार भेद किए हैं : धीरललित, धीरप्रशान्त, धीरोदात्त, धीरोद्धत। ये भेद नाटक के नायक के हैं। "अग्निपुराण" में इनके अतिरिक्त चार और भेदों का उल्लेख है : अनुकूल, दर्क्षिण, शठ, धृष्ठ। ये भेद स्पष्ट ही शृंगार रस के आलंबन विभाव के हैं। भोज (11वीं शताब्दी) ने "सरस्वतीकंठाभरण" तथा "शृंगारप्रकाश" में इन दो के अतिरिक्त अन्य अनेक वर्गीकरणों का उल्लेख किया है। किन्तु उनमें से केवल एक वर्गीकरण ही, जिसका उल्लेख पुरुष के भेदों के रूप में भरत ने भी किया था, परवर्ती लेखकों को मान्य हुआ : उत्तम, मध्यम, अधम। भानुदत्त (1300 ई.) ने "रसमंजरी" में एक नया वर्गीकरण दिया, जिसे आगे चलकर प्रधान वर्गीकरण माना गया। यह है : पति, उपपति वेशिक। अनुकूल इत्यादि भेद पति और उपपति के अंतर्गत स्वीकार किए गए। भानुदत्त ने प्रोषित नाम के एक और भेद का उल्लेख किया। रूप गोस्वामी (1500 ई.) ने "उज्ज्वलनीलमणि" में वैशिक स्वीकार नहीं किया। उन्होंने कृष्ण को एकमात्र नायक माना है।
हिंदी में नायकभेद के प्रमुख लेखकों ने उपर्युक्त वर्गीकरणों में से प्रथम को छोड़कर शेष को प्राय: स्वीकार कर लिया है। पति, उपपति, वैशिक को मुख्य वर्गीकरण मानकर अनुकूल, दक्षिण, शठ, घृष्ठ भेदों को पति के अंतर्गत रखा है (रहीम : "बरवै नायिकाभेद", 1600 ई.; मतिराम; "रसराज", 1710 ई.; पद्माकर; "जगद्विनोद", 1810 ई.)।
नायक के उत्तम, मध्यम, अधम भेदों को हिंदी में केवल कुछ लेखकों ने ही स्वीकार किया है, जिनमें सुंदर (1631 ई.), तोप (1634 ई.) और रसलीन (1742 ई.) प्रमुख हैं।
नायक के कुछ अन्य भेद इस प्रकार हैं : प्रोषित, मानी, चतुर, अनभिज्ञ। मानी के दो भेद हैं : रूपमानी, गुणमानी। चतुर के भेद भी दो हैं: वचन चतुर, क्रिया-चतुर। रसलीन ने इन्हीं के साथ स्वयंदूत नायक का भी कथन किया है। अनभिज्ञ को भानुदत्त के अनुकरण पर पद्माकर ने भी नायकाभास माना है। केशव (1591 ई.) ने नायक के प्रछन्न और प्रकाश भेद भी माने हैं। रसलीन के मत से उपपति के तीन तथा वैशिक के दो उपभेद हैं।
हिंदी के नायक-नायिका-भेद संबंधी साहित्य का निर्माण अधिकांशतः रीतिकाल में हुआ है। नायक-नायिका-भेद की यह काव्यसरिता दो सशक्त धाराओं के संगम का परिणाम है। इनमें से पहली धारा है साहित्यशास्त्र एवं नायक-नायिका-भेद संबंधी शास्त्रीय ग्रंथों की, जिसका आरंभ भरत के "नाट्शास्त्र" से होता है; तथा दूसरी धारा है कृष्ण और गोपियों की श्रृंगार क्रीड़ाओं के वर्णन की, जो "हरिवंश", "पद्म", "विष्णु" "भागवत" तथा "ब्रह्मवैवतं" पुराणों की उपत्यकाओं में बहती हुई और उमापतिधर, जयदेव, चंडीदास, विद्यापति, मीरा, नरसिंह मेहता तथा सूरदास आदि अनेक भक्त कवियों की मधुर वाणी से विलसित होती हुई, निम्बार्क, वल्लभ तथा चैतन्य जैसे महान आचार्यों के समर्थन से संपुष्ट हुई है। आचार्यत्व की दृष्टि से काव्यशास्त्र के इस अंग की हिंदी लेखकों की देन असाधारण है। काव्यसौष्ठव की दृष्टि से भी विद्वानों के मतानुसार इतने ऊँचे स्तर के साहित्य का इतने बड़े परिमाण में निर्माण हिंदी साहित्य के और किसी काल में नहीं हुआ।
संत मिछैल बासिलिसका

इतिहास

इस गिरजाघर का निर्माण 1739 में शुरू हुआ। इसके निर्माण का हुक्म तोलेदो के आर्कबिशप लूईस दे चिंचोन ने दिया और उसने इस काम के लिए 1,421,000 रियाल दिए। इसका निर्माण 1745 में संपन्न हुआ।

दफनाए व्यक्ति

इस्ताल्वी संगीतकार लूईगी बोछेरिनी, जिसकी मौत माद्रीद में हुई, का शरीर इस गिरजाघर के कब्रिस्तान में 1927 तक दफन रहा। उस समें बेनितो मुसोलिनी के हुक्म के अनुसार उसके शरीर को उसके मूल शहर लूका की सान फ्रांसिस्को गिरजाघर में दफनाया गया।
गुग्गुल

परिचय

गुग्‍गल एक छोटा पेड है जिसके पत्‍ते छोटे और एकान्‍तर सरल होते हैं। यह सिर्फ वर्षा ऋतु में ही वृद्धि करता है तथा इसी समय इस पर पत्‍ते दिखाई देते हैं। शेष समय यानि सर्दी तथा गर्मी के मौसम में इसकी वृद्धि अवरूद्ध हो जाती है तथा पर्णहीन हो जाता है। सामान्‍यत: गुग्‍गल का पेड 3-4 मीटर ऊंचा होता है। इसके तने से सफेद रंग का दूध निकलता है जो इसका का उपयोगी भाग है। प्राकृतिक रूप से गुग्‍गल भारत के कर्नाटक, राजस्‍थान, गुजरात तथा मध्य प्रदेश राज्‍यों में उगता है। भारत में गुग्‍गल विलुप्‍तावस्‍था के कगार पर आ गया है, अत: बडे क्षेत्रों मे इसकी खेती करने की जरूरत है। भारत में गुग्‍गल की मांग अधिक तथा उत्‍पादन कम होने के कारण अफगानिस्तान व पाकिस्तान से इसका आयात किया जाता है।
सिने एक्सप्रेस

सिने एक्सप्रेस हिन्दी की एक फिल्मी साप्ताहिक पत्रिका है। यह वर्ष 1959 से इंदौर से प्रकाशित हो रही है।
द्रव

द्रव की आण्विक रचना

प्रत्येक द्रव्य के अणु एक दूसरे को आकर्षित किए रहते हैं। इस आकर्षण को अंतराणुक आकर्षण कहते हैं। इसी के कारण किसी द्रव्य के अणु एकत्र रहते हैं। द्रव्य के अणुओं पर एक विकर्षण बल भी लगता रहता है। यह बल अणुओं को एक दूसरे के अति निकट आने से रोकता है। ठोस के अणुओं के बीच ये बल प्रबल होते हैं। द्रवों में इनके मान अल्प और गैसों में लगभग नगण्य होते हैं।
क्रिस्टलीय ठोस की लाक्षणिक विशेषता यह होती है कि उसमें निकट परास (short range) और दूर परास (long range) में भी अणुओं की एक सुनियोजित व्यवस्था बनी होती है। कुछ अणु आपस में मिलकर छोटे छोटे गुट बना लेते हैं। इन गुटों की आंतरिक रचना एक सी होती है। इन्हें एकककोशिका (unit cell) कहते हैं। यही निकट परास की व्यवस्था कहलाती है। दूर परास की व्यवस्था का यह अर्थ है कि क्रिस्टलीय ठोस की एकककोशिकाएँ भी विशेष ढंग से व्यवस्थित रहती हैं, अर्थात् एकककोशिका की व्यवस्था मनमानी (random) नहीं वरन् आवर्ती (periodic) होती है। द्रव और ठोस में मुख्य भेद यही है कि द्रव में दूरपरास व्यवस्था बिल्कुल नहीं होती है। निकटपरास व्यवस्था कुछ हद तक बनी रह सकती है, जिससे द्रव में भी प्रत्येक अणु के चारों ओर स्थित अणुओं की संख्या बराबर होती है।
एक्स-किरण विवर्तन (x-ray differaction) के प्रयोगों द्वारा इस प्रकार की निकट परास व्यवस्था की उपस्थिति वैज्ञानिकों द्वारा प्रमाणित की जा चुकी है। जे.डी. बरनाल (J.D. Bernal) और आर.एच. फाउलर (R.H. Fowler) ने एक्स-किरण विवर्तन का अध्ययन किया है और उसकी संख्या का फूर्ये (Fourier) विश्लेषण करके इस तथ्य को प्रतिपादित किया है।

द्रव के ऊष्मागतिक और यांत्रिक गुण

द्रव के क्रांतिक विंदु, श्यानता तथा अन्य गुणों की गणना के लिए बहुत से सैद्धांतिक प्रयत्न किए गए हैं। पहले के अध्ययनों के अधिकतर लेनार्ड जोन्स विभव (Lennard Jones poetntial) का उपयोग किया गया है। द्रवों का विवर सिद्धांत (Hole Theory of Liquids) अपेक्षाकृत नवीन सिद्धांत है।

द्रवों के प्रकाशीय और विद्युतीय गुण

बहुत से द्रव विद्युच्छुचालक हैं। इनकी चालकता का कारण यह है कि इनमें स्वतंत्र इलेक्ट्रॉन पाए जाते हैं। द्रव लवणों की विद्युच्चालकता उनके आयनीकरण पर निर्भर करती है। अन्य द्रव दो मुख्य भागों में बाँटे जा सकते हैं। जो द्रव विद्युन्मय वस्तु की ओर-आकर्षित होते हैं, उन्हें ध्रुवीय (polar) और जो आकर्षित नहीं होते उन्हें अध्रुवीय (non-polar) कहा जाता है। वास्तविकता यह है कि ध्रुवीय द्रवों के अणु में स्थायी रूप से कुछ द्वध्रुिव-आघूर्ण (dipole moments) होते हैं, परतु अध्रुवीय द्रवों के अणुओं में ऐसा नहीं होता। बेंजीन अध्रुवीय द्रव है। अध्रुवीय द्रवों का परावैद्युतांक (dielectric constant) १ और ३ के बीच में पाया जाता है। इनका दृश्य (visible) क्षेत्रीय वर्तनांक इनके रेडियो आवृत्तीय (radio frequency) परावैद्युतांक के वर्गमूल के बराबर होता है। ध्रुवीय द्रवों के परावैद्युतांक अध्रुवीय द्रवों के परावैद्युतांकों की अपेक्षा लगभग १० से १०० गुना अधिक होते हैं, किंतु इनका वर्तनांक (refractive index) लगभग उतना ही होता है। द्रव समान्यत: समदैशिक (isotropic) होते हैं।
द्रवों के वर्णक्रम इन्हीं पदार्थों के गैसीय आणविक वर्णक्रमों से बहुत कुछ मिलते जुलते हैं। पर द्रवों के रमन (Raman) और अवरक्त (infra-red) वर्णक्रम संगत गैसीय वर्णक्रम से कुछ भिन्न होते हैं।
पद्मावत

पद्मावत हिन्दी साहित्य के अन्तर्गत सूफी परम्परा का प्रसिद्ध महाकाव्य है। इसके रचनाकार मलिक मोहम्मद जायसी हैं।  दोहा और चौपाई छन्द में लिखे गए इस महाकाव्य की भाषा अवधी है।
यह हिन्दी की अवधी बोली में है और चौपाई, दोहों में लिखी गई है। चौपाई की प्रत्येक सात अर्धालियों के बाद दोहा आता है और इस प्रकार आए हुए दोहों की संख्या 653 है।
इसकी रचना सन् 947 हिजरी. (संवत् 1540) में हुई थी। इसकी कुछ प्रतियों में रचनातिथि 927 हि. मिलती है, किंतु वह असंभव है। अन्य कारणों के अतिरिक्त इस असंभावना का सबसे बड़ा कारण यह है कि मलिक साहब का जन्म ही 900 या 906 हिजरी में हुआ था। ग्रंथ के प्रारंभ में शाहेवक्त के रूप में शेरशाह की प्रशंसा है, यह तथ्य भी 947 हि. को ही रचनातिथि प्रमाणित करता है। 927 हि. में शेरशाह का इतिहास में कोई स्थान नहीं था।

अध्याय योजना

पद्मावत में उपसंहार समेत ५८ अध्याय हैं। इनके नाम हैं- स्तुति खंड, सिंहलद्वीप वर्णन खंड, जन्म खंड, मानसरोदक खंड, सुआ खंड, रत्नसेन जन्म खंड, बनिजारा खंड,
नागमती सुआ खंड, राजा सुआ संवाद खंड, नखशिख खंड, प्रेम खंड, जोगी खंड, राजा गनपति संवाद खंड, बोहित खंड, सात समुद्र खंड, सिंहल द्वीप खंड, मंडप गमन खंड, पद्मावती वियोग खंड, पद्मावती सुआ भेट खंड, वसंत खंड, राजा रत्नसेन सती खंड, पार्वती महेश खंड, राजा गढ़ छेका खंड, गन्धर्व सेन मंत्री खंड, रत्नसेन सूली खंड, रत्नसेन पद्मावती विवाह खंड, पद्मावती रत्नसेन भेंट खंड, रत्नसेन साथी खंड, षट्ॠतु वर्णन खंड, नागमती वियोग खंड।
कालू

कालू राजस्थान के बीकानेर जिले के अंतर्गत एक गाँव है। यह लूणकरनसर तहसील के अंतर्गत आता है जिसका पिन कोड 334602 है। कालू राजस्थान की राजधानी जयपुर से तक़रीबन २९२ किलोमीटर दूर है।
कालू जो की कालुगढ़ के नाम से भी पहचाना जाता है 
कहा जाता है कालू गांव का नाम यहां उपस्थित काली मंदिर की वजह से पड़ा है 
कहानियों में या किदांतियों में कहा जाता है कि यहां माँ काली स्वयम्भू है अर्थार्थ भूमि से स्वयं प्रकट हुई है 
इसके पीछे यहां के लोगों का कहना है कि 
कालू जहां आज बसा है वहां पहले सिर्फ बंजर जंगल था गांव उतर व पश्चिम में भानीपूरा व बासी चारणान के नाम से थे 
किदांति है कि जहां आज कालू गांव है वहां जंगल था जहां एक सुरनाणा गांव का एक किसान गायों को चरा रहा था तभी अचानक एक घनघोर गर्जना हुई व आकाश वाणी हुई की है वत्स में यहाँ प्रगट हो रही हु 
तुम कुछ मत बोलना मौन भाव से जो हो रहा है उसे देखो और माँ कालिका भूमि से प्रगट होनी शुरू हुई कुछ समय मे ही वो भादू जाट घबरा कर के अपनी गायों को पुकारने लगा जो कि इधर उधर भागने लगी थी गर्जना से 
और उसी समय देवी ने अपना प्रगटना रोक दिया आज भी यहां वो प्रतिमा विराजित है जो 400 सालों से हर साल 1 इंच बढ़ रही है 
यहां की सबसे विचित्र बात जो हैं वो है यहां के पुजारी 
यहां के पुजारी समय समय पर अपनी जिभ्या जीभ को काट के माँ को भेंट चढाते हैं ओर 24 घण्टों में वो जीभ यथावत हो जाती है यही सबसे बड़ा चमत्कार है 
यहां के भोपे/पुजारी जब जागरण देते हैं तब विचित्र पर्चे देते हैं वो 2 इंच 3 इंच के कांच के गोले निगल के वापस निकाल देते हैं जब कि विज्ञान के अनुसार इंसान का गला 2 इंच से बडी चीज निगल ही नही सकता है 
और साथ यहां के पुजारी लोहे की साँकल को गर्म कर के अपने साधारण हाथों से ठंडी करते हैं ऐसे बहोत से अनहोने कार्य यहां के भगत करते हैं 
यहां प्रतिवर्ष मुख्य नवरात्रों में अत्यधिक भीड़ होती है आस पास के 300 किलोमीटर के दायरे से 
कहते हैं यहां जो मांगते हैं वो मिलता है 
यहां राम कथा वाचक मुरलीधर जी महाराज हर साल बिना किसी शुल्क के माँ के चरणों मे रामकथा वाचन करते हैं
नागौद रियासत

इतिहास

1478 में, राजा भोजराज जूदेव ने उचेहराकल्प (वर्तमान में उचेहरा शहर) की स्थापना की थी जिसे उन्होंने तेली राजाओं से नारो के किले पर कब्जा कर प्राप्त की थी। 1720 में रियासत को अपनी नई राजधानी के नाम पर नागौद नाम दिया गया। 1807 में नागौद, पन्ना रियासत के अन्तर्गत आता था और उस रियासत को दिए गए सनद में शामिल था। हालांकि, 1809 में, शिवराज सिंह को उनके क्षेत्र में एक अलग सनद द्वारा मान्यता प्राप्ति की पुष्टि हुई थी। नागौद रियासत, 1820 में बेसिन की संधि के बाद एक ब्रिटिश संरक्षक बन गया। राजा बलभद्र सिंह को अपने भाई की हत्या के लिए 1831 में पदच्युत कर दिया गया था। फिजुलखर्ची और वेबन्दोबस्ती के कारण में रियासत पर बहुत कर्ज हो गया और 1844 में ब्रिटिश प्रशासन ने आर्थिक कुप्रबंधन के कारण प्रशासन को अपने हाथ में ले लिया। नागौद के शासक 1857 के भारतीय विद्रोह के दौरान अंग्रेजों के वफादार बने रहे फलस्वरूप उन्हें धनवाल की परगना दे दी गई। 1862 में राजा को गोद लेने की अनुमति देने वाले एक सनद प्रदान किया गया और 1865 में वहाँ का शासन पुनः राजा को दे दिया गया। नागौद रियासत 1871 से 1931 तक बघेलखण्ड एजेंसी का एक हिस्सा रहा, फिर इसे अन्य छोटे राज्यों के साथ बुंदेलखंड एजेंसी को स्थानांतरित कर दिया गया। नागौद के अंतिम राजा, एच.एच. श्रीमंत महेंद्रसिंह ने 1 जनवरी 1950 को भारतीय राज्य में अपने रियासत के विलय पर हस्ताक्षर किए।

भौगोलिक और आर्थिक स्थिती

नागौद रियासत की राजधानी "नागौद" सतना जिला मुख्यालय से 25 किमी दूर अमरन नदी के किनारे स्थित हैं। इसका क्षेत्रफल 501 वर्गमील है। रियासत का सम्पूर्ण भाग, विन्ध्याचल पठार पर स्थित है। रियासत में मुख्य रूप से टौंस, सतना, अमरन, महानदी आदि नदियाँ है। रियासत तीन तहसिलों में बटा हुआ था नागौद, उचेहरा, और धनवाही।
राज्य का एक तिहाई भाग पवाई और जांगीरों में बटा हुआ था। रियासत में कुल 401 मौजे थी। रियासत की सम्पूर्ण आय लगभग रू० 400000.00 थी।
फैरमोन्ट होटल एंड रिसॉर्ट्स

फैरमोन्ट होटेल एंड रिज़ॉर्ट्स कनाडा स्थित विलासितापूर्ण होटेल और रिज़ॉर्ट्स चलाने वाला एक समूह है. वर्तमान मे यह समूह कनाडा, युनाइटेड स्टेट्स, चीन, जर्मनी, भारत, केन्या, मेक्सिको, स्विट्ज़र्लॅंड, टर्की सहित १९ देशों में अपने होटेल और रिज़ॉर्ट्स चलाता है.
कनाडा मे यह समूह अपने एतिहसिक होटेल और रिज़ॉर्ट्स जैसे कि द एमप्रेस (विक्टोरीया में), होटेल वॅनकूवर (वॅनकूवर में), डी पॅलाइज़र (कॅल्गरी में), द रॉयल यॉर्क (टोरोंटो)आदि के लिया जाना जाता है. डरअसल इनमें से कई सारे होटेल १९वीं सदी के अंत में और २०वीं सदी के आरंभ मे केनेडियन पेसिफिक रेलवे और केनेडियन नॅशनल रेलवे द्वारा बनाए गये थे.
फैरमोन्ट समूह के परिसम्पतियों में कई सारे जाने-माने और अपने शहरों के पहचान चिन्ह कहे जाने वाली इमारतें शामिल हैं जैसे कि द प्लाज़ा (न्यू यॉर्क), द सेवाय होटेल (लंडन), द पीस होटेल (शंघाई) और द मक्का क्लॉक रॉयल टवर होटेल (मक्का, सऊदी अरेबिया).

इतिहास

सन फ्रॅनसिसको में स्थित पहला फैरमोन्ट होटेल एतिहसिक महलों की सूची मे शामिल है. जब यह होटेल बन ही रहा था तो १९०६ मे एक भयानक भूकंप आया. फिर भी इसका नवनिर्मित भवन बिना किसी नुकसान के खड़ा रहा. हालाँकि इसके बाद हुई आगज़नी मे इसकी इमारत को बहुत नुकसान पहुँचा फिर भी वास्तुकार जूलीया मॉर्गन की निगरानी मे हुए नवनिर्माण के उपरांत इस होटेल का १९०७ में उद्घाटन किया गया. बाद में यह बेंजामिन स्विग द्वारा १९४५ में अधिग्रहित कर लिया गया.
१९६० के दशक के आरंभ से फैरमोन्ट होटेल समूह ने युनाइटेड स्टेट्स के प्रमुख शहरों मे छोटे विलासितापूर्ण होटलों की एक श्रृंखला का निर्माण करना शुरू कर दिया. १९९९ मे केनेडियन पेसिफिक होटेल्स एंड रिज़ॉर्ट्स कंपनी द्वारा खरीदे जाने तक फैरमोन्ट-श्रृंखला में ७ होटेल जुड़ चुके थे. इसके अलावा बेल्व्यू स्ट्रॅट्फर्ड होटेल (फिलडेल्फिया) १९७० के दशक से ही फैरमोन्ट फिलडेल्फिया के नाम से कार्यरत था.
अधिग्रहण के उपरांत केनेडियन पेसिफिक होटेल्स एंड रिज़ॉर्ट्स समूह ने २००१ में अपने आप को पाँच परिभागो में बाँट दिया. यह कदम इसके आंतरिक परिभागो के मूल्यांकन में वृद्धि के लिए किया गया था. साथ ही कनाडा के इतर समूह के आकर्षण को बढ़ाने के लिए काफ़ी छोटी परंतु नामचीन फैरमोन्ट के नाम से ही समूह का संचालन किया जाने लगा.
२००४ में फैरमोन्ट होटेल्स एंड रिज़ॉर्ट्स इंक ने यू. एस. ए.- स्थित मेरिट्ज़ वुल्फ एंड कंपनी को ७० मिलियन यू. एस. डालर का भुगतान कर उस प्रबंधन कंपनी का पूर्ण नियंत्रण प्राप्त कर लिया जो इसकी परिसम्पतियों को चलती है. इस कदम के उपरांत फैरमोन्ट होटेल्स एंड रिज़ॉर्ट्स (जिसका मुख्यालय टोरंटो मे है) की स्थापना की गयी. इस नये होटेल प्रबंधन समूह मे फैरमोन्ट समूह की ६७% भागीदारी थी और बाकी का ३३% मेरिट्ज़ वुल्फ एंड कंपनी और किंग्डम होटेल्स के पास संयुक्त रूप से था. २००२ मे किंग्डम होटेल्स ने इस संस्था में भागीदारी को मूल फैरमोन्ट समूह मे हिस्सेदारी की कीमत पर छोड़ दिया.

पुरस्कार और सम्मान

अक्तूबर २००८ मे मेडीयाकोर्प कॅनडा इंक. ने फैरमोन्ट होटेल्स एंड रिज़ॉर्ट्स को कनाडा की १०० प्रमुख रोजगारप्रदाता कंपनियों मे शामिल किया और मक्लेन'स नाम की समाचार पत्रिका मे भी इसका उल्लेख किया गया. उसी महीने बाद में टोरोंटो स्टार समाचार पत्र ने इसे ग्रेटर टोरोंटो का सबसे बड़ा रोजगारप्रदाता माना.
लार रोड

लार रोड' उत्तर प्रदेश के देवरिया जिले की सलेमपुर तहसील का एक कस्बा एवं रेलवे स्टेशन है। यह से सलेमपुर 12.8 किमी की दूर है।
ह्यूमेन पेपिलोमावाइरस

ह्यूमेन पेपिलोमावाइरस एक विषाणु है।
ओमान

इतिहास

सुमेरी सभ्यता के एक लेख के अनुसार इसे मगन नाम से जाना जाता था। ओमान नाम एर अरबी जाति पर पड़ा जो यमन के उमान क्षेत्र से आए थे। ईसापूर्व छठी सदी से लेकर सातवीं सदी के मध्य तक यहाँ ईरान (फ़ारस) के तीन वंशों का शासन रहा - हख़ामनी, पार्थियन और सासानी। सातवीं सदी में मुहम्मद साहब के जीवनकाल में ही ओमान में इस्लाम का आगमन हो गया था। सन् 1508-1648 तक यहाँ पर पुर्तगालियों के उपनिवेश थे जो वास्को दा गामा द्वारा भारत की खोज किये जाने के बाद समुद्री रास्तों पर नियंत्रण के लिए बनाए गए थे। पुर्तगाल पर स्पेन के अधिकार हो जाने के बाद पुर्तगालियों को वापस जाना पड़ा। इसके बाद ओमानियों ने पूर्वी अफ़्रीकी तटीय प्रदेशों से भी पुर्तगालियों को मार भगाया।
एडवर्ड सी प्रेस्कॉट

एडवर्ड सी प्रेस्कॉट (Edward Christian Prescott; जन्म दिसम्बर 26, 1940) एक अमेरिकी अर्थशास्त्री हैं। उन्हें अर्थशास्त्र में फिन केडलांड के साथ नोबेल पुरस्कार से सम्मानित किया गया।